**SÄÄNNÖT JA OHJEET KOULUKÄSIPALLOSARJA - ALAKOULUT KILPA- JA HAASTAJASARJAT 2018−2019**

**Yleistä**
Perussarjat (1−2 kierrosta) pelataan lohkoittain yksinkertaisena sarjana. Turnausten ajankohdat määrätään ko. koulujen keskinäisellä sopimuksella (yht. tiedot liitteenä). Järjestävä koulu vastaa turnausjärjestelyistä (sihteeri, ajanottaja, pelikenttä minimikoko 32 m x 16 m), yhteydenotosta lohkon muihin joukkueisiin sekä mahd. kustannuksista lukuun ottamatta tuomarikustannuksia, jotka hoitaa liitto. Muut joukkueet hoitavat matkansa pelipaikalle.

**Ottelut**
Otteluaika 2x15min (5min tauko). Sarjataulukon järjestys ratkaistaan seuraavasti:

1.  Pisteet

2.  Keskinäinen ottelu

3.  Maaliero

4.  Eniten tehtyjä maaleja

5.  Arpa

Mikäli 3 joukkuetta pelaavat ristiin ja päätyvät samaan pistemäärään, lasketaan näiden keskinäinen maaliero.

Lopputurnauksessa (finaalikierros) kaikki ottelut on pelattava ratkaisuun saakka. Tasapelin sattuessa jatkoaika 2x5 min ja tarpeen vaatiessa rangaistusheittokilpailu, joka suoritetaan kolmen heittäjän yhteistuloksella, ja mikäli ratkaisua ei näin synny parikilpailuna ratkaisuun saakka. Välierien häviäjät pelaavat pronssiottelun ja voittajat loppuottelun. Välierät sekä pronssiottelu pelataan 2x15min, loppuottelu 2x20min.

**Tuomarit**
Liitto asettelee tuomarit kaikki otteluihin ja hoitaa heidän kustannuksensa suoraan tuomareiden kanssa.

**Pelipallo:** Tytöt alakoulut kilpasarja 5-6 (koko 0)

                Pojat alakoulut kilpasarja 5-6 (koko 0)

 Tytöt/pojat haastajasarja 5-6 (koko 0)

**Liisterin käyttö ja miesvartiointi**
ALAKOULUT-sarjassa miesvartiointi ja liisterin käyttö ei ole sallittua!

**Muita sääntöjä:**
Muuten pätevät Käsipalloliiton säännöt (paitsi: vain 1 aikalisä/puoliaika/joukkue).

Alakoulun ikäraja on 13 v. (2005 tai myöhemmin syntyneet).

Alakoulut haastajasarjassa joukkueen tulee koostua lähinnä pelaajista, jotka eivät pelaa Käsipalloliiton sarjoissa. Max 2 pelaajaa voi pelata myös Käsipalloliiton sarjoissa. Joukkueet ovat sekajoukkueita, eli tytöt ja pojat pelaavat samassa sarjassa

Koulu, joka peruuttaa osallistumisensa alle kolme vuorokautta ennen turnausta suljetaan kilpailusta.

Kaksi koulua voi myös muodostaa yhteisen joukkueen. Mikäli halutaan käyttää jonkin toisen koulun oppilasta, tulee siihen hakea etukäteen poikkeuslupa. Toisen koulun oppilaan käyttämiseen tulee olla perusteltu syy.

**Edellytetään, että vähintään yksi aikuinen seuraa joukkueen mukana!**

Onnea otteluihin!

Jarl-Olof Floman, kilpailunjohtaja jo.floman@gmail.com, 050-3045893

 Taneli Tiilikainen, Käsipalloliitto taneli.tiilikainen@finnhandball.net 040-3545 810